Maatskappye wil registreer, maar webwerwe vou | Netwerk24
Maatskappye wil registreer, maar webwerwe vou
Die webwerf waarop maatskappye as noodsaaklike dienste moet registreer, gee probleme. Foto: Unsplash.
Nóg ’n webwerf wat moet help om die staat van inperking te reguleer, het ingegee of werk nie.
Klagtes stroom in oor die webwerf wat Ebrahim Patel, minister van handel, nywerheid en mededinging, Donderdag gesê het maatskappye wat noodsaaklike dienste lewer, moet gebruik om te registreer.
Dr. Michael Jordaan, voormalige uitvoerende hoof van FNB en baas van Bank Zero, het op Twitter gesê: “Die sakeportaal vir noodsaaklike dienste werk nie. Komaan, minister, julle het tyd gehad om voor te berei hiervoor. Baie mense in maatskappye het die afgelope dae skaars geslaap om dit te laat werk.”
The essential business portal isn't working. Come on Minister, you had time to prepare for this! Many people in businesses have hardly slept the past few days to make things happen. https://t.co/sWBe9YmuDa
— Michael Jordaan (@MichaelJordaan) March 26, 2020
Jordaan se Twitter-volgelinge het hierop gereageer dat “die meeste van die beloofde webwerwe glad nie werk nie”.
Slegs registrasie vir noodsaaklike dienste word toegelaat, maar dié knoppie lei tot ’n foutboodskap.
Dit werk nie...
Dit sluit volgens die Twitter-gebruiker Adriaan Grové smmesa.gov.za in.
https://t.co/A5O3FKYAbv also not working, at least they've managed to install an SSL certificate now.
Would love to rebuild this for them as a secure serverless highly available site on AWS. Quick quick. pic.twitter.com/i4s3KVq0E9
— Adriaan Grové (@adriaanGV) March 26, 2020
Devan Naidoo van Durban het op Twitter gesê hy probeer al van 08:30 af.
I have been trying from 8:30. pic.twitter.com/QqT6YSmPNb
— Devan Naidoo (@d3vannaidoo) March 26, 2020
Wesgro, die Wes-Kaapse agentskap vir ekonomiese groei, het ook die webwerf se adres gedeel waarop ondernemings moet registreer indien hulle noodsaaklike dienste moet lewer, maar is gou verwittig dat dit nie werk nie.
Wes-Kaapse ondernemings kan op Wesgro se webwerf supportbusiness.co.za belangrike inligting kry wat die provinsiale regering aan hulle wil oordra.
SA Gov News het ook die webwerf se adres op Twitter gedeel, maar word oorval deur mense wat laat weet dat dit nie werk nie.
Die belastingadviseurs @Quantify_sa van Durban het ook gesê talle van sy kliënte probeer registreer en kan nie.
Good Day @the_dti @PresidencyZA
A number of our clients are having significant difficulty
Please assist urgently pic.twitter.com/zdeBni29eQ
— Quantify (@Quantify_sa) March 26, 2020
Dit wil voorkom of die probleem by die Kommissie vir Maatskappye en Intellektuele Eiendom (CIPC) is, want sy webwerf werk ook nie en gee dieselfde boodskap.
Die CIPC moet sertifikate uitreik aan gemagtigde maatskappye wat gedurende die inperkingstydperk in bedryf mag wees.
Meer oor: Cipc | Staat Van Inperking | Maatskappye | Noodsaaklike Dienste | Inperking